বিশেষ প্রতিবেদক : বাংলাদেশের উন্নয়নে বিশ্বব্যাপী প্রবাসী বাংলাদেশীদেরকে আরো বেশি সম্পৃক্ত করার প্রয়াসে অল ইউরোপিয়ান বাংলাদেশ এসোসিয়েশন (আয়েবা)’র উদ্যোগে ১৯-২০ নভেম্বর ২০১৬ কুয়ালালামপুরে অনুষ্ঠিত হবে বাংলাদেশ গ্লোবাল সামিট। মালয়েশিয়ার রাজধানীতে চলতি বছর অনুষ্ঠিতব্য ২ দিনব্যাপী এই সামিটে ৬ টি মহাদেশের শতাধিক দেশে বসবাসরত বিভিন্ন পেশার প্রবাসী বাংলাদেশীরা অংশ নেবেন বলে আশা করা হচ্ছে। কুয়ালালামপুরস্থ বাংলাদেশ হাইকমিশন সহ প্রায় ৭০ টি বাংলাদেশ মিশনের সহযোগিতায় পৃথিবীর নানা প্রান্তের প্রবাসী বাংলাদেশীদের এই মহামিলনমেলাকে সর্বাত্মক সফল করতে প্যারিসে অবস্থিত আয়েবা সদর দফতর থেকে প্রশাসনিক সকল পদক্ষেপ গ্রহণ করা হয়েছে।